Here is a page extracted from Wikipedia that may contain CSS, HTML, and a lot of unformatted text.

Title: Star Wars Episode I: The Phantom Menace
Content: Star Wars Episode I: The Phantom Menace (títol orichinal en anglés, enguerada en Aragón con o títol en castellano La guerra de las galaxias: Episodio I - La amenaza fantasma) ye una cinta estausunidense de cine de sciencia ficción de l'anyo 1999, dirichida por George Lucas y producida por Rick McCallum con guión de George Lucas, protagonizada por Liam Neeson, Ewan McGregor, Natalie Portman, Jake Lloyd, Ian McDiarmid, Anthony Daniels, Kenny Baker, Pernilla August y Frank Oz.

Ye a primera entrega d'a trilochía d'a preqüela de Star Wars y prencipia a "saga Skywalker", encara que estió a quatrena cinta producida. Ambientada 32 anyadas antis d'a trilochía orichinal, mientres a yera d'a Republica Galactica, a trama sigue a lo Maestro Jedi Qui-Gon Jinn y o suyo aprendiz Obi-Wan Kenobi entre que intentan protecher a la Reina Padmé Amidala de Naboo con a esperanza d'asegurar un final pacifico pa una disputa comercial interplanetaria. De conchunta con Anakin Skywalker, un choven esclau con poderes naturals d'a Fuerza inusualment fuertes, toz dos luitan simultaniament con a misteriosa tornada d'os Sith.

Lucas prencipió a producción de The Phantom Menace dimpués de determinar que as imachens cheneradas por ordinador (CGI) heban abanzau a lo livel que quereba pa os efectos visuals d'a trilochía d'a preqüela. A filmación prencipió o 26 de chunio de 1997, en puestos como Leavesden Film Studios y o desierto de Tunicia. A cinta estió o primer esfuerzo como director de Lucas dimpués d' una pausa de 22 anyos dimpués d'a Star Wars orichinal en 1977.

The Phantom Menace s'engueró en os cines o 19 de mayo de 1999, quasi 16 anyos dimpués de l'enguero de l'anterior cinta de Star Wars, Return of the Jedi. L'enguero d'a cinta estió amplament cubierto por os meyos y estió muit asperau a causa d'o gran seguimiento cultural que a saga de Star Wars i heba cautivau. Manimenos l'anticipación, recibió criticas mixtas. Si bien s'emponderoron os efectos visuals, as seqüencia d'acción, a partitura musical y qualques actuacions (particularment Neeson y McGregor), a critica se centró prencipalment en o guión, a caracterización, o ritmo y o personache de Jar Jar Binks. Replegó mas de $ 924.3 millons (equivalent a $ 1.42 mil millons en 2019) en tot o mundo mientres a suya presentación inicial en cines, convertindo-se en a cinta mas taquillera de 1999, a segunda cinta mas taquillera en tot o mundo y en America d'o Norte (dezaga de Titanic). En febrero de 2012 s'engueró una reedición en 3D, que ganó 102,7 millons de dolars adicionales en taquilla y puyó as recaudacions mundials d'a cinta a mas de mil millons de dolars. S'han enguerau dos seqüelas d'a trilochía d'a preqüela: Star Wars Episode II: Attack Of The Clones (2002) y Star Wars Episode III: Revenge Of The Sith (2005).

Reparto 
 Liam Neeson como Qui-Gon Jinn.
 Natalie Portman como  Reina Padmé Amidala. 
 Jake Lloyd como Anakin Skywalker.
 Ian McDiarmid como Senador Palpatine / Darth Sidious.
 Ahmed Best como Jar Jar Binks.
 Anthony Daniels como C-3PO.
 Kenny Baker como R2-D2.
 Pernilla August como Shmi Skywalker.
 Frank Oz como Yoda.
 Oliver Ford Davies como  Sio Bibble.
 Hugh Quarshie como  Capitán Quarsh Panaka.
 Samuel L. Jackson como Mace Windu.
 Ray Park como Darth Maul.
 Terence Stamp como  Finis Valorum.
 Keira Knightley como  Sabé.
 Silas Carson como Nute Gunray, Ki-Adi-Mundi y Lott Dod
 Jerome St. John Blake as Rune Haako

Se veiga tamién 
 Cine en 1999.
 Cintas de 1999.

Referencias 

Cintas con banda sonora orichinal de John Williams
Cintas con dirección de fotografía de David Tattersall
Cintas con guión de George Lucas
Cintas d'Estaus Unius
Cintas de cine de ciencia-ficción
Cintas dirichidas por George Lucas
Cintas en anglés
Cintas producidas por Rick McCallum
Star Wars